CELEX: 52011PC0355
Language: ro
Date: 2011-06-08
Title: Propunere de REGULAMENT AL CONSILIULUI de modificare a Regulamentului (UE) nr. 204/2011 al Consiliului privind măsuri restrictive având în vedere situația din Libia

|
			
		
		
		52011PC0355
		
			Propunere de REGULAMENT AL CONSILIULUI de modificare a Regulamentului (UE) nr. 204/2011 al Consiliului privind măsuri restrictive având în vedere situația din Libia /* COM/2011/0355 final */
			
				
		
		
			
			   	EXPUNERE DE MOTIVE
(1)              
Regulamentul (UE) nr. 204/2011 al Consiliului,
astfel cum a fost modificat, a fost adoptat la data de 2 martie 2011, în
temeiul Deciziei 2011/137/PESC a Consiliului din 28 februarie 2011, pentru
punerea în aplicare a Rezoluției 1970 (2011) a Consiliului de Securitate
al Organizației Națiunilor Unite și pentru stabilirea unor
măsuri autonome suplimentare ale UE, ținând seama de gravitatea
situației din Libia. 
(2)              
Decizia 2011/[…]/PESC a Consiliului din […]
modifică Decizia 2011/137/PESC a Consiliului și prevede o derogare
specifică privind înghețarea activelor anumitor entități
(porturi). Mai mult decât atât, ar trebui prevăzute dispoziții pentru
a se asigura că măsurile nu afectează continuarea
operațiunilor umanitare și a furnizării de materiale și de
bunuri pentru nevoile esențiale ale civililor, precum și continuarea
operațiunilor necesare pentru evacuările din Libia. 
(3)              
Înaltul Reprezentant al UE pentru afaceri externe
și politica de securitate și Comisia propun punerea în aplicare a
acestor măsuri prin intermediul unui regulament întemeiat pe articolul 215
din Tratatul privind funcționarea Uniunii Europene (TFUE).
2011/0155 (NLE)
Propunere de
REGULAMENT AL CONSILIULUI
de modificare a Regulamentului (UE) nr. 204/2011
al Consiliului privind măsuri restrictive având în vedere situația
din Libia 
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215, 
având în vedere Decizia 2011/[…]/PESC a
Consiliului din […] privind măsuri restrictive suplimentare având în
vedere situația din Libia,
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei,
după consultarea Autorității
Europene pentru Protecția Datelor,
întrucât:
(1)              
Decizia 2011/[…]/PESC a Consiliului din […] prevede
o derogare specifică privind înghețarea activelor anumitor
entități (porturi).
(2)              
Este necesar să se asigure continuarea
operațiunilor umanitare și a furnizării de materiale și de
bunuri pentru nevoile esențiale ale civililor, precum și continuarea
operațiunilor necesare pentru evacuările din Libia. 
(3)              
Această măsură intră în
domeniul de aplicare a Tratatului privind funcționarea Uniunii Europene
și, în consecință, în special pentru a se asigura aplicarea sa
uniformă de către operatorii economici din toate statele membre, este
necesară o reglementare la nivelul Uniunii pentru punerea sa în aplicare.
(4)              
Pentru a se asigura eficacitatea măsurilor
prevăzute de prezentul regulament, acesta trebuie să intre în vigoare
imediat,
ADOPTĂ PREZENTUL REGULAMENT:
Articolul 1
Regulamentul (UE) nr. 204/2011 se
modifică după cum urmează:
(1)          Se introduce următorul
articol: 
„Articolul 10a
Prin derogare de la articolul 5 alineatul (2),
autoritățile competente din statele membre, menționate pe
site-urile enumerate în anexa IV, pot autoriza eliberarea fondurilor sau
resurselor economice ale autorităților portuare enumerate în anexa
III în legătură cu executarea, până la 15 iulie 2011, a
contractelor încheiate înainte de intrarea în vigoare a prezentului regulament,
cu excepția contractelor legate de petrol, gaze și produse petroliere
rafinate. Statul membru respectiv informează celelalte state membre
și Comisia cu privire la autorizările date în temeiul prezentului
articol în termen de două săptămâni de la data
autorizării.” 
Articolul 2
Articolul 8a se înlocuiește cu
următorul text:
„Articolul 8a
Prin derogare de la articolul 5,
autoritățile competente ale statelor membre, menționate în anexa
IV, pot autoriza eliberarea fondurilor sau a resurselor economice
înghețate care aparțin persoanelor, entităților sau
organismelor menționate în anexa III sau punerea la dispoziția persoanelor,
entităților sau organismelor menționate în anexa III a anumitor
fonduri sau resurse economice, în condițiile pe care le consideră
adecvate, în cazul în care consideră că acest lucru este necesar
pentru furnizarea de materiale și bunuri pentru nevoile esențiale ale
civililor, inclusiv alimente, produse agricole și medicamente, pentru
furnizarea de energie electrică, pentru acordarea sau facilitarea
acordării de asistență umanitară ori pentru evacuările
din Libia. Statul membru respectiv informează celelalte state membre
și Comisia cu privire la autorizările date în temeiul prezentului
articol în termen de două săptămâni de la data
autorizării.”
Articolul 3
Prezentul regulament intră în vigoare la
data publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
                                                                       […]